એક ક્રિકેટ ખેલાડીમાંથી રાજકારમાં પ્રવેશેલા ઈમરાન ખાન પાકિસ્તાન તહરીક-એ-ઈન્સાફ પાર્ટીના પ્રમુખ છે અને વર્તમાન ચૂંટણીમાં તેઓ વડાપ્રધાન પદ માટેના સૌથી મજબૂત ઉમેદવાર તરીકે માનવામાં આવે છે. ઈમરાન ખાને વર્ષ 2014મા પાકિસ્તાનમાં નવાઝ શરીફ વિરુદ્ધ ભ્રષ્ટાચારના આરોપોને લઈને દેખાવો કર્યા હતાં અને તેમના રાજીનામાની માગણી કરી હતી. હાલની ચૂંટણીમાં ઈમરાન ખાન તેમના પ્રતિદ્વંદ્વી કરતાં સોશિયલ મીડિયા ઉપર પણ વધુ સક્રિય રહે છે.